《春风袅娜 次冯艾子韵》
清代·吴湖帆

挂千丝金嫩，梦锁离愁。舒宛转，引温柔。逞风情漫舞，夕阳芳草，晓妆楼上，新雨梢头。

画舸曾停，朱阑偏倚，带绾同心姑许留。碧浪莺声意无限，红桥帘影泪难收。

还想灵和旧侣，当年好景，任摇曳、莫莫休休。鞦韆架，女儿毬。

凭谁细写，一样绸缪。载酒临花，紫凝烟幂，并镳题叶，绿满春稠。

行人回首，对垂杨城郭，晴霞返照，生怕魂钩。